গত ২৩ আগস্ট অনিমার মা, দাদা-দাদিসহ বাড়ির কয়েকজন অনিমাকে দেখতে তাঁর শ্বশুরবাড়ি যায়। অনিমাকে আর যেন নির্যাতন না করা হয় এ কথা বলে পরদিন বিকেলে তারা পাশেই আত্মীয়র বাড়ি বেড়াতে যায়। এই সুযোগে অনিমার শ্বশুরবাড়ির লোকজন অনিমাকে মায়ের কাছে পাঁচ লাখ টাকা চাইতে চাপ দেয়। এতে অনিমা অসম্মতি জানালে তাঁকে তারা বেধড়ক মারধরসহ শ্বাসরোধে হত্যা করে ঘরের সিলিং ফ্যানের সঙ্গে ঝুলিয়ে রাখে। রাতে অনিমার মা, দাদা-দাদি আত্মীয়র বাড়ি থেকে ফিরে এসে অনিমাকে না পেয়ে ডাকাডাকি করেন।